Hugh Robert Mill

Hugh Robert Mill (født 28. mai 1861 i Thurso i Skottland, død 5. april 1950) var en skotsk geograf og
meteorolog som hadde stor innflytelse i utviklingen av geografiopplæring og meteorolgi som en vitenskap.

Biografi
Han ble uteksaminert fra University of Edinburgh i 1883. I 1892 ble han utnevnt til bibliotekar i Royal Geographical Society i London, en stilling han besatt i den perioden selskapet involverte seg i de ledende britiske ekspedisjonene i «den heroiske tidsalder for antarktiske utforskninger». Han var en fortrolig venn av Scott og Shackleton, men spesielt av William Speirs Bruce som ledet Scotia-ekspedisjonen fra 1902 til 1904. Han utløste Bruces overgang fra medisin til polarforskning ved å anbefale ham til Dundee-ekspedisjonen 1892–93 til Anarktis samt til ekspedisjoner til Arktis.Speak, s. 17 I 1923 publiserte han den første omfattende biografien om Shackleton.

Mill er minnet gjennom oppkalling av Millsbreen, en sidebre til Beardmorebreen.

 Referanser 

 Kilder 
 Speak, Peter: William Speirs Bruce, Polar Explorer and Scottish Nationalist National Museums of Scotland Publishing, Edinburgh 2003 ISBN 1 901663 71 X

Kategori:Skotske geografer
Kategori:Meteorologer
Kategori:Skotter
Kategori:Personer fra Highland